|  |  |
| --- | --- |
| **ОБЩА ИНФОРМАЦИЯ ЗА ПРОЕКТНИ ПРЕДЛОЖЕНИЯ ПО ПРОЦЕДУРА ЗА ДИРЕКТНО ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ „ИЗПЪЛНЕНИЕ НА МЯРКА 74 ОТ НАЦИОНАЛНАТА РАМКА ЗА ПРИОРИТЕТНИ ДЕЙСТВИЯ ЗА НАТУРА 2000“ ПО ПРИОРИТЕТ 3 „БИОЛОГИЧНО РАЗНООБРАЗИЕ“ НА ПРОГРАМА „ОКОЛНА СРЕДА“ 2021-2027 г.** | |
| Приоритет | Приоритет 3 “Биологично разнообразие” |
| Специфична цел на приоритета | RSO 2.7. Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване. |
| Наименование на процедурата | Изпълнение на мярка 74 от Националната рамка за приоритетни действия за НАТУРА 2000. |
| Вид на процедурата | Процедура чрез директно предоставяне на безвъзмездна финансова помощ. |
| Териториален обхват | Проектът по процедурата ще бъде изпълняван на територията на Република България. |
| Цели и обхват на процедурата | Подобряване на природозащитното състояние на вида 1354 Ursus Arctos чрез изпълнение на превантивни мерки срещу щети. |
| Очаквани резултати от процедурата | Подобрение на природозащитното състояние на вида 1354 Ursus Arctos чрез намаляване на конфликта човек-кафява мечка и намаляване на щетите, причинени от вида. |
| Индикатори (показатели) за резултат и краен продукт | **Индикатор (показател) за резултат**  **1. Видове с подобрен природозащитен статус (или с тенденция за подобряване):**  **-** Целева стойност за региона в преход – %;  - Целева стойност за по-слабо развитите региони – %  *Като базова стойност кандидатът посочва „0“, а като целева – подобрените оценки в % (процентно) изражение, изчислени по Указанията, представени като приложение към условията за кандидатстване.*  **Индикатор (показател) за краен продукт2. Площ на защитените зони по „Натура 2000“, обхванати от мерки за опазване и възстановяване – ха**  - Целева стойност за региона в преход – ха;  - Целева стойност за по-слабо развитите региони – ха.  *За базова стойност кандидатът посочва „0“, а като целева – площта, в рамките на която ще се интервенира по проекта. При подаване на проектното предложение се представя информация за целевата площ на интервенции – описателна част, визуално представяне и геореферирани данни.*  **3. Намален брой щети от мечки - %**  - Целева стойност за региона в преход – %;  - Целева стойност за по-слабо развитите региони – %.  *За базова стойност кандидатът посочва „0“, а като целева – %ното намаление на щетите от мечки между периода от 01 януари на годината на приключване на проекта до датата на приключване на проекта спрямо същия период за годината на кандидатстване.*  **4. Обезпечени регионални структури – брой**  - Целева стойност за региона в преход – брой;  - Целева стойност за по-слабо развитите региони – брой.  *За базова стойност кандидатът посочва „0“, а като целева – броят на регионалните структури, на територията на които се отчитат щетите от мечки и съотв. ще бъдат обезпечени с необходимите материали за превентиране на щетите.* |
| Дата на обявяване на процедурата | 2024 г. |
| Бюджет на процедурата | 1 450 000 лв. |
| Минимален и максимален размер на БФП за проект | По процедурата няма определен минимален или максимален размер на БФП за проектното предложение. |
| Съфинансиране от страна на бенефициента | По процедурата могат да се предоставят до 100% от максималния размер на допустимите разходи.  Допустимо е съфинансиране от страна на бенефициента, като няма ограничение на неговия дял. |
| Допустими бенефициенти по процедурата | Дирекция „Национална служба за защита на природата“ (НСЗП) в МОСВ |
| Допустими партньори по процедурата | Структури на/към МОСВ |
| Допустими дейности по процедурата | - Подготовка на проекта  - Дейности в изпълнение на мярка 74 за подобряване на природозащитното състояние на вида 1354 Ursus Arctos– изпълнение на превантивни мерки срещу щетичрез закупуване, доставка и монтаж на електропастири, GPS нашийници, устройства за засичане на нашийници (УКВ); фотокапани, пушки за упояване, консумативи и упойки, монтаж на електропастири, изграждане на хуманни капани за мечка тип клетка с гилотина и др.  - Организация и управление, комуникация и видимост и подготовка на документации за възлагане на обществени поръчки. |
| Индикативни допустими разходи по процедурата | - Разходи за материални активи;  - Разходи за услуги;  - Разходи за персонал;  - Разходи за такси;  - Разходи за материали;  - Разходи за провеждане и участие в мероприятия;  - - Непреки разходи – в т.ч. разходи за организация и управление, разходи за информация и комуникация на проекта, разходи за разработване на тръжни процедури. |
| Максимален срок за изпълнение на проекта | 36 месеца |
| Начин на подаване на проектните предложения | Попълване на уеб базиран формуляр за кандидатстване и подаването му с електронен подпис чрез системата ИСУН 2020. |
| Краен срок за подаване на проектнo предложениe | До 3 месеца от датата на публикуване на обявата. |