|  |  |
| --- | --- |
| **ОБЩА ИНФОРМАЦИЯ ЗА ПРОЦЕДУРА ЧРЕЗ ПОДБОР**  **„ИЗПЪЛНЕНИЕ НА МЯРКА 70 ОТ НАЦИОНАЛНАТА РАМКА ЗА ПРИОРИТЕТНИ ДЕЙСТВИЯ ЗА НАТУРА 2000“ ПО ПРИОРИТЕТ 3 „БИОЛОГИЧНО РАЗНООБРАЗИЕ“ НА ПРОГРАМА „ОКОЛНА СРЕДА“ 2021-2027 г.** | |
| Приоритет | Приоритет 3 “Биологично разнообразие” |
| Специфична цел на приоритета | RSO 2.7. Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване. |
| Наименование на процедурата | Изпълнение на мярка 70 от Националната рамка за приоритетни действия за Натура 2000 |
| Вид на процедурата | Процедура чрез подбор |
| Териториален обхват | Проектите по процедурата ще бъдат изпълнявани в Република България, само в защитени зони от мрежата НАТУРА 2000, в които има съществуващи площадки за подхранване.  На етапа на кандидатстване се представят GPS координати на съответната площадка, с което се доказва, че същата попада в териториалния обхват на защитена зона от Натура 2000. |
| Цели и обхват на процедурата | Да се подобри състоянието на защитени видове птици (Черен лешояд (*А079 Aegypius monachus), Кръстат орел (А404 Aquila heliaca), Белоглав лешояд (А078 Gyps fulvus), Египетски лешояд (А077 Neophron percnopterus)* чрез извършване на подхранвания в общо 15 съществуващи площадки в защитените зони. |
| Очаквани резултати от процедурата | Подобрено състояние на целевите видове птици  Изпълнена мярка 70 от НРПД |
| Индикатори (показатели) за резултат и за краен продукт | **Програмен показател за резултат:**  **Видове с подобрен природозащитен статус (или с тенденция за подобряване):**  - Целева стойност за региона в преход – %;  - Целева стойност за по-слабо развитите региони – %.  *Като базова стойност кандидатът посочва „0“, а като целева – подобрените оценки в % (процентно) изражение, изчислени по Указанията, представени като приложение към условията за кандидатстване.*  **Индивидуален за процедурата показател за краен продукт**:  **Площ на защитените зони по „Натура 2000“, обхванати от мерки за опазване и възстановяване – ха**  - Целева стойност за региона в преход – ха;  - Целева стойност за по-слабо развитите региони – ха.  *Като базова стойност кандидатът посочва „0“, а като целева – площта на интервенция в рамките на проекта, която представлява площта на защитената зона, в която е разположена конкретната площадка за подхранване, и се доказва с описателна част, визуално представяне и геореферирани данни.* |
| Дата на обявяване на процедурата | юли 2024 г. |
| Бюджет на процедурата | 5 134 053,75 лв., от които 1 026 810,75 лв. са за Региона в преход (ЮЗРП). |
| Минимален и максимален размер на БФП за проект | По процедурата няма определен минимален размер на БФП за проектното предложение. Максимален размер на БФП за проект се определя от определения в НРПД 2021-2027 г. максимален бюджет за издръжка на една площадка за година – 25 000 евро. |
| Съфинансиране от страна на бенефициента | По процедурата могат да се предоставят до 100% от максималния размер на допустимите разходи.  Допустимо е съфинансиране от страна на бенефициента, като няма ограничение на неговия дял. |
| Допустими бенефициенти по процедурата | Министерство на околната среда и водите (МОСВ) и регионалните му органи, структури на/към Министерство на земеделието и храните, други държавни органи (органи на централната и териториалната администрация), вкл. общини, областни администрации, както и физически и юридически лица, собственици на площадки за подхранване или такива, които разполагат със съгласие на собственика за извършване на дейностите по проекта. |
| Допустими партньори по процедурата | Министерство на околната среда и водите (МОСВ) и регионалните му органи, структури на/към Министерство на земеделието и храните, други държавни органи (органи на централната и териториалната администрация), вкл. общини, областни администрации, както и физически и юридически лица, собственици на площадки за подхранване или такива, които разполагат със съгласие на собственика за извършване на дейностите по проекта. |
| Други изисквания | На етапа на кандидатстване кандидатът следва да представи:  - документ, от който е видно, че площадката/ите, на коя/ито ще изпълнява дейности по проекта, притежава/т регистрация по реда на Закона за ветеринарномедицинската дейност;  - документ, от който е видно, че превозването на обекти по чл. 245, ал. 1 от Законa за ветеринарномедицинската дейност (ЗВД) се извършва чрез регистрирани в ОДБХ транспортни средства, съгласно разпоредбите на чл. 245 – 246 от ЗВД. Закупуването и регистрацията на транспортните средства е недопустим разход по процедурата;  - индикативен график за провеждане на контролни дейности съгласно изискванията на насоките за кандидатстване.  Съгласно предвиденото в мярка 70 от НРПД, по процедурата се подкрепят 15 съществуващи площадки за подхранване. В случай на достатъчен финансов ресурс, могат да бъдат финансирани и допълнителни площадки, които отговарят на изискванията по процедурата.  Едно проектно предложение следва да включва дейности само за една площадка за подхранване. |
| Допустими дейности по процедурата | - Подготовка на проекта;  - Поддържане на площадки за подхранване на вида и извършване на подхранвания в съществуващи площадки в защитените зони от мрежата Натура 2000, вкл. задължително монтиране на полева камера и/или фотокапан за конкретната площадка (допустими са фотоволтаични/слънчеви панели, Интернет);  - Организация и управление;  - Комуникация и видимост. |
| Индикативни допустими разходи по процедурата | - Разходи за материални активи;  - Разходи за услуги;  - Разходи за персонал;  - Разходи за такси;  - Разходи за материали;  - Непреки разходи – в т.ч. разходи за организация и управление, разходи за информация и комуникация на проекта, разходи за разработване на тръжни процедури. |
| Максимален срок за изпълнение на проекта | 60 месеца |
| Начин на подаване на проектните предложения | Попълване на уеб базиран формуляр за кандидатстване и подаването му с електронен подпис чрез системата ИСУН 2020. |
| Краен срок за подаване на проектнo предложениe | До 3 месеца от датата на публикуване на обявата. |