|  |  |  |  |  |  |  |
| --- | --- | --- | --- | --- | --- | --- |
| |  |  |  |  |  | | --- | --- | --- | --- | --- | | |  |  |  | | --- | --- | --- | |  |  |  | | | | Главна дирекция “Оперативна програма околна среда”  programming@moew.government.bg | |

|  |  |
| --- | --- |
| **ОБЩА ИНФОРМАЦИЯ ЗА ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА БФП**  **„Рекултивация на РЕГИОНАЛНИ депа / клетки на РЕГИОНАЛНИ депа за битови отпадъци - ВТОРА“**  **ПО ПРИОРИТЕТ „ОТПАДЪЦИ“ НА ПРОГРАМА „ОКОЛНА СРЕДА“ 2021-2027 г.** | |
| Приоритет | Отпадъци |
| Цел на политиката | По-зелена, нисковъглеродна и устойчива Европа с икономика в преход към нулеви нетни въглеродни емисии чрез насърчаване на чист и справедлив енергиен преход, зелени и сини инвестиции, кръгова икономика, смекчаване на последиците от изменението на климата и приспособяване към него, превенция и управление на риска и устойчива градска мобилност |
| Специфична цел | Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване |
| Наименование на процедурата | **Рекултивация на регионални депа / клетки на регионални депа за битови отпадъци – втора** |
| Вид на процедурата | Процедура чрез директно предоставяне на БФП |
| Териториален обхват | Проектите трябва да бъдат изпълнени на територията на Република България в 6-те региона на планиране от ниво NUTS2 – Югозападен, Южен Централен, Югоизточен, Североизточен, Северен Централен и Северозападен. |
| Цели на процедурата | Изпълнение на техническа рекултивация на запълнени регионални депа или клетки на регионални депа за битови отпадъци с преустановена експлоатация, които трябва да бъдат закрити с цел намаляване на риска от по-нататъшно замърсяване на околната среда и предотвратяване на рисковете за човешкото здраве.  Мярката е включена като допустима по приоритет 2 „Отпадъци“ на ПОС 2021-2027 г., допустима е за финансиране от Европейския фонд за регионално развитие и ще допринесе за постигане на специфична цел по приоритета „*Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване*“.  Изпълнението на мярката е предвидено и в Плана за действие към *Програмата за намаляване на количествата и на риска от депонираните битови отпадъци и други* към *Националния план за управление на отпадъците* за периода 2021-2028 г., отключващо условие към специфичната цел по приоритет 2 на ПОС 2021-2027 г. |
| Очаквани резултати от процедурата | Изпълнени проекти за техническа рекултивация на регионални депа за битови отпадъци или клетки на регионални депа, които отговарят на нормативните изисквания. |
| Индикатори по процедурата | **Във всяко проектно предложение трябва да бъдат включени задължително следните индикатори:**  **Индикатор за резултат:**  1. *Рехабилитирана земя, използвана за зелени площи, социално жилищно настаняване, стопанско или друго ползване* – ха (**показател за резултат по приоритет „Отпадъци“ на ПОС 2021-2027 г.**)  Като базова стойност се посочва 0 ха, а като целева стойност се посочва площта на клетката/клетките от регионалното депо/регионалното депо, която ще бъде технически рекултивирана в резултат от изпълнението на проекта и която може да бъде използвана за друго предназначение спрямо настоящото.  **Индикатори за изпълнение:**  *1. Площ на рехабилитираната земя, за която се отпуска подкрепа – ха* **(показател за краен продукт по приоритет „Отпадъци“ на ПОС 2021-2027 г.**)  Като базова стойност се посочва 0 ха, а като целева стойност се посочва площта на клетката/клетките от регионалното депо/регионалното депо, която ще бъде технически рекултивирана в резултат от изпълнението на проекта, финансиран по ПОС 2021-2027 г.  2. *Клетки от регионалното депо за битови отпадъци със* *завършена техническа рекултивация* **(индивидуален индикатор за процедурата)** – брой  Всеки кандидат следва да включи в подадения проект броя на клетките от регионалното депо за битови отпадъци, за техническата рекултивация на което се иска финансиране по процедурата. Като базова стойност на индикатора се посочва 0 бр., а като целева стойност се посочва броят на клетките на депото, чиято техническа рекултивация ще бъде завършена в резултат от изпълнение на проектното предложение – най-малко 1 брой.  ВАЖНО: Индикаторите ще се приемат от Управляващия орган на ПОС 2021-2027 г. за изпълнени съгласно предвиденото в АДБФП и приложенията към него*.* |
| Дата на обявяване на процедурата | м. юли/м. август 2024 г. |
| Бюджет на процедурата | Общият бюджет по процедурата е **59 728 975,46** лв., от които **2 053 107,77** лв. са за рекултивация на регионални депа на общини от Югозападния регион за планиране (ЮЗР), а **57 675 867,69** лв. са за рекултивация на регионални депа на общини от Северозападния регион на планиране (СЗР), Северния Централен регион за планиране (СЦР), Североизточния регион за планиране (СИР), Югоизточния регион за планиране (ЮИР) и Южния Централен регион за планиране (ЮЦР).  Управляващият орган си запазва правото да не предостави изцяло посочената по-горе сума, в случай че за всички подадени проектни предложения се изисква по-малък финансов ресурс. Посоченият общ размер на безвъзмездната финансова помощ (БФП) по процедурата може да бъде увеличаван при наличие на финансов ресурс по приоритета и/или по съответния фонд, без изменение на условията за кандидатстване. |
| Минимален и максимален размер на БФП за проект | По процедурата не се предвижда определянето на минимален размер на БФП за отделно проектно предложение.  Максималният размер на БФП за проектно предложение ще се определя въз основа на максимална стойност за техническа рекултивация, умножена по площта за рекултивация на съответната клетка/клетки/депо, предвидена/и за финансиране по процедурата, като се отчитат и натрупаните средства по чл. 60 от *Закона за управление на отпадъците* (ЗУО) към датата на издаване на решението/заповедта на директора на РИОСВ за преустановяване на експлоатацията на депото/клетката от депото.  Максималната стойност за техническа рекултивация е до 101 лв. (с ДДС)/кв. м площ на регионално депо/клетка/клетки на регионално депо за техническа рекултивация. В стойността са включени всички допустими разходи, в т.ч. спомагателни дейности, за изпълнение на техническа рекултивация (СМР, непредвидени разходи за СМР, разходи за доставка на оборудване и обучение, ако са приложими, и др.), за организация и управление, видимост, прозрачност и комуникация и подготовка на документация за възлагане на обществени поръчки.  Максималната стойност е определена като усреднен размер на получена БФП спрямо квадратен метър рекултивирана площ по сключените АДБФП за изпълнение на проекти за рекултивация, финансирани по ОПОС 2014-2020 г. (средно 84,16 лв. за кв. метър), завишен с 20% за отчитане на инфлацията. За периода от м. декември 2022 г. (когато е публикувана ИГРП 2023 г. с актуализирана максимална стойност от 101 лв./кв. м) до м. март 2024 г. по данни на НСИ инфлацията за България е 5,7%. По прогноза на ЕК се очаква инфлацията в ЕС да продължава да спада и през 2025 г. да е 2,5%, поради което няма основание за нова актуализация на максималната стойност за техническа рекултивация.  Площта за техническа рекултивация на съответното регионално депо/клетка/клетки от регионално депо е тази, която е вписана в издадената от директора на съответната РИОСВ заповед или решение за преустановяване на експлоатацията. При разминаване на тази площ с площта от одобрен работен проект, за която се иска финансиране, за меродавна се приема площта от работния проект за рекултивацията на съответното регионално депо/клетка/клетки от регионално депо. |
| Съфинансиране от страна на бенефициента | Допустимо е съ-финансиране (собствено участие) от страна на бенефициента без ограничение на неговия дял.  **ВАЖНО: Задължително е съфинансирането** в случаите, при които, след приспадане на необходимите средства за биологична рекултивация и следексплоатационни грижи на площадката на депото (съгласно проекта за рекултивация), остават средства от внасяните от всички общини, ползващи регионалното депо, обезпечения по чл. 60 от ЗУО за съответната клетка/клетки/депо, за които се иска финансиране за техническа рекултивация. |
| Допустими кандидати по процедурата | Допустими кандидати, които са конкретни бенефициенти по процедурата, са общини:   * на чиято територия се намира регионалното депо **и/или** * собственици на регионално депо за битови отпадъци, **и/или** * оператори по комплексното разрешително за съответното регионално депо,   за което или за клетка/клетки е издадена заповед или решение на директора на РИОСВ за преустановяване на експлоатацията до 15.04.2027 г.  Въз основа на предоставена информация от Регионалните инспекции по околна среда и водите (РИОСВ), от общините (през м. август 2022 г.) от Регионалните сдружения за управление на отпадъците (РСУО) и извършен анализ от Управляващия орган на ПОС 2021-2027 г. по налична публична информация и документация (комплексни разрешителни, техническа оценка, годишни доклади по околна среда, доклади от проверки на комплексни разрешителни и др.) е установено, че за регионалните депа, в т.ч. и техни клетки, на 10 РСУО - Габрово, Луковит, Рудозем, Пазарджик, Севлиево, Златица, Ботевград, Шумен, Благоевград и Столична община, не се очаква преустановяване на експлоатация им до 15.04.2027 г. Общините от 2 РСУО - Дупница и Провадия, не разполагат с изградени и въведени в експлоатация регионални депа за битови отпадъци. Регионалното депо на РСУО Костинброд е собственост на юридическо лице, което има ангажимент да внася отчисленията по чл. 60 от ЗУО, с което не удовлетворяват заложените цели и изисквания по ПОС 2021-2027 г.  През м. май 2024 г., въз основа на информация от общините от останалите 40 РСУО и справка за подадени проектни предложения по процедура BG16FFPR002-2.002 „Рекултивация на регионални депа / клетки на регионални депа за битови отпадъци“ и сключените АДБФП, се актуализира информацията по отношение на очакванията за запълване на депата/клетки от регионалните депа преди 15.04.2027 г. Въз основа на актуалните данни, не се очаква запълване и преустановяване на експлоатацията на регионалните депа/клетки на регионалните депа на РСУО Петрич, Харманли, Хасково и Варна.  В тази връзка, допустимите кандидати по процедурата са съответните общини, които отговорят на посоченото по-горе условие, от следните **36 РСУО: Карлово, Перник, Монтана, Велико Търново, Плевен, Самоков, Стара Загора, Враца, Силистра, Малко Търново, Ловеч, Панагюрище, Търговище, Омуртаг, Разлог, Видин, Кърджали, Асеновград, Оряхово, Троян, Гоце Делчев, Ямбол, Сандански, Мадан, Созопол, Добрич, Бяла, Левски, Разград, Доспат, Смолян, Горна Малина, Елхово, Русе, Пловдив, Бургас**. |
| Допустими партньори по процедурата | Допустимо е партньорство за кандидатстване по процедурата (в т.ч. за подготовка и изпълнение).  Партньор може да е община/общини от същото РСУО като общината-кандидат, само в случаите при съ-собственост на депото/клетката от две или повече общини или при определени по комплексно разрешително като оператори дружества, в които съдружници са само общините, ползващи регионалното депо, и/или по решение на Общото събрание на РСУО въз основа на решения на съответните Общински съвети за партньорство по процедурата. |
| Допустими дейности по процедурата | 1. ***Спомагателни дейности***   Допустимо е изготвяне на: анализ на остойностяването; консолидирана документация за доказване на климатична устойчивост; инвестиционно проектиране – **при обоснована необходимост** само актуализация на проекта за рекултивация/частта „техническа рекултивация“ от проекта за регионалното депо/клетка, по реда на *Закона за устройство на територията* (ЗУТ) и при съобразяване на приложимите изисквания в специалната нормативна уредба за рекултивация на депа за неопасни битови отпадъци, които са неотложни за реализацията на проекта; документация и провеждане на изискващи се процедури (при актуализация на проекта) по реда на *Закона за опазване на околната среда* (ЗООС) и/или *Закона за биологичното разнообразие* (ЗБР*)*, *Закона за водите* (ЗВ) и др. приложими по законодателство по околна среда; консултантски услуги съгласно чл. 166 от ЗУТ; авторски надзор.  **ВАЖНО:** Актуализация на проекта ще се приема като обоснована само при необходимост от промяна в площта за рекултивация спрямо тази, заложена в одобрения проект за регионалното депо/клетка, част „техническа рекултивация“ или при обосновани технологични промени за техническата рекултивация.  2. ***Техническа рекултивация на регионално депо/клетка/клетки от регионално депо за битови отпадъци***  Дейността включва изпълнение на строително-монтажни работи (СМР) по одобрен проект за рекултивация/част „техническа рекултивация“ от одобрен проект за регионално депо/клетка/клетки от регионално депо, за който е издадено разрешение за строеж по реда на ЗУТ. Допустимо е включване на разходи за демонтаж на изградени постоянни съоръжения, ако тази дейност е включена в плана за закриване на регионалното депо или на клетка/клетки от него, както и на изпълнение на необходимите мерки от плана за контрол и мониторинг с цел осъществяване на мониторинг след закриване на регионалното депо, ако такива вече не са били изпълнени.  **ВАЖНО**: След извършване на техническата рекултивация задължително следва да се извърши биологична рекултивация на клетката на депото в срока на дълготрайност на проекта – 5 години от окончателното плащане към бенефициента по проекта. Дейностите и разходите за биологична рекултивация са недопустими по процедурата и кандидатите следва да осигурят за тях други средства извън предоставените средства по процедурата, вкл. от средствата за обезпечение по чл. 60 от ЗУО.  3. ***Организация и управление на проекта, видимост, прозрачност и комуникация и подготовка на документации за възлагане на обществени поръчки***  **ВАЖНО**: Допустимо е финансиране на дейности, които вече са изпълнени, единствено при условие, че разходите за тях са извършени след 01.01.2021 г. и че същите са в изпълнение на проекта и съобразяват изцяло документите по процедурата и приложимото законодателство.  Обществените поръчки за основните дейности по проекта, предвидени за изпълнение от външен изпълнител, трябва да бъдат обявени, вкл. поръчките, за които приложение намира чл. 114 от ЗОП, на етапа на кандидатстване по настоящата процедура. Основни са всички дейности без тези по организация и управление, видимост, прозрачност и комуникация и разработване на документации за възлагане на обществени поръчки.  **Дейностите трябва да се отнасят единствено и само за регионално депо или клетка/клетки от регионално депо, за което е издадено комплексно разрешително по реда на Закона за опазване на околната среда за регионално депо.** |
| Индикативни категории допустими разходи по процедурата | **Допустими по процедурата категории разходи:**  - Разходи за СМР (*за техническа рекултивация на клетка/клетки/ регионално депо; непредвидени разходи за СМР; за оборудване и съоръжения, пряко свързани с извършването на техническата рекултивация и за такива, необходими за изпълнение на мерките от плана за контрол и мониторинг с цел осъществяване на мониторинг след закриване на депото. Включват се, при необходимост, и разходи за обучение на ангажирания персонал за използване на оборудването и съоръженията*);  - Разходи за услуги (*за допустими спомагателни дейности)*;  - Разходи за такси (*за административни такси*);  - Непреки разходи по чл. 55, ал. 1, т. 4 от ЗУСЕФСУ **(***в т.ч. разходи за организация и управление, разходи за комуникация и видимост и разходи за разработване на тръжни документации по Закона за обществените поръчки*).  ВАЖНО: Дейностите следва да бъдат остойностени въз основа на анализ. Кандидатите следва да осигурят необходимите средства за недопустимите дейностите и разходите за биологична рекултивация, както и за следексплоатационните грижи за площадката на депото, извън предоставените безвъзмездни средства по процедурата, вкл. от средствата за обезпечение по чл. 60 от ЗУО.    **Ограничения в категории разходи**:  Общите допустими разходи за проект за техническа рекултивация, в т.ч. подготовка, надзор, изпълнение на техническа рекултивация и непреки разходи, са в размер на до 101 лв. с ДДС за 1 кв. м площ на депото/клетката/клетките, за която се иска финансиране за техническа рекултивация.  ДДС е допустим разход по процедурата, ако не е възстановим съгласно чл. 8 от ПМС № 86/2023 г. Относно третирането на ДДС, кандидатите следва да се запознаят с *Указанието на министъра на финансите за третиране на данък върху добавената стойност като допустим разход при изпълнение на проекти по програмите, финансирани от Европейския фонд за регионално развитие (ЕФРР), Европейския социален фонд плюс (ЕСФ+), Кохезионния фонд (КФ), Фонда за справедлив преход (ФСП) и Европейския фонд за морско дело, рибарство и аквакултури (ЕФМДРА), Фонд "Убежище, миграция и интеграция" (ФУМИ), Фонд "Вътрешна сигурност" (ФВС), програмата по Инструмента за финансова подкрепа за управлението на границите и визовата политика (ИУГВП), както и на средствата за финансиране на подхода "Водено от общностите местно развитие" от Европейския земеделски фонд за развитие на селските райони (ВОМР) на ЕС, за програмен период 2021 – 2027 г*., което е публикувано на <https://www.eufunds.bg/bg/opos/node/14647>  **ВАЖНО:**  Във формуляра за кандидатстване бенефициентът трябва да представи информация как са определени и кой е източникът на финансиране за: покриване на собствения принос; покриване на допустимите за финансиране разходи, преди те да му бъдат възстановени от безвъзмездната финансова помощ по АДБФП; необходимите средства за недопустимите по процедурата дейности и разходи, включително и за извършване на биологичната рекултивация, както и за целия период на следексплоатационните грижи за площадката на депото. |
| Максимален срок за изпълнение на проекта | До 24 месеца от сключване на АДБФП при съобразяване на крайния срок за допустимост на разходите по чл. 63, параграф 2 на Регламент (ЕС) 2021/1060, а именно – до 31.12.2029 г. |
| Начин на подаване на проектните предложения | Попълване на уеб базиран формуляр за кандидатстване и подаването му с електронен подпис чрез системата ИСУН. |
| Документи, които ще се изискват на етап на кандидатстване | **Индикативен списък на документите, които ще се изискват на етапа на кандидатстване:**   1. Решение или заповед на директора на РИОСВ за преустановяване експлоатацията на клетката/клетките на или регионалното депо за битови отпадъци; 2. Налична проектна документация – инвестиционни проекти, вкл. актуализирани, изготвени по реда на ЗУТ и приложимата подзаконова нормативна уредба и изисквания в специалната нормативна уредба относно рекултивация на депа – проекти за рекултивация на регионалното депо/клетката на регионалното депо, за която се иска финансиране и/или част „техническа рекултивация“ и други части, имащи отношение към рекултивацията, от одобрени проекти за регионално депо/клетка на регионално депо*.* При актуализация на проекта се представят както актуализирания, така и първоначално одобрения проект; 3. Издадени и влезли в сила разрешения за строеж, въз основа на които може да се извърши техническата рекултивация; 4. Номера на влезли в сила административни актове след приключили процедури по реда на ЗООС, ЗБР, ЗВ, ако са публично достъпни или копия от актовете, ако не са публично достъпни; 5. Номер/а на комплексно разрешително за експлоатация на съответното регионално депо, издадено и влязло в сила по реда на ЗООС; 6. Доказателства за обявявени обществени поръчки за основните дейности под условие по чл. 114 от ЗОП за дейностите по проектното предложение - линкове към регистъра на обществените поръчки в ЦАИС ЕОП;   *Бележка: Във формуляра за кандидатстване не се попълва информация за план за външно възлагане*   1. Писмо от съответната РИОСВ със справка за налични средства по чл. 60 от ЗУО към към датата на издаване на решението/заповедта за преустановяване на депото/клетката, внасяни от всички общини, които депонират битовите си отпадъци на клетката/клетките на регионалното депо за управление на отпадъците и от която е видно какви средства по чл. 60 от ЗУО по години са внасяни за конкретната клетка/клетки/депо, за които се иска финансиране по процедурата; 2. Решение на Общото събрание на РСУО за кандидатстване по процедурата с разписани ясни финансови взаимоотношения между общините за подготовка и изпълнение на рекултивацията (в т.ч. техническа и биологична, както и за следексплоатационните грижи на площадката), включително и за партньорство по процедурата, ако е приложимо; 3. Решения на Общинските съвети на всички общини, ползващи регионалното депо/клетката/клетките и имащи задължения за внасяне на обезпечение по чл. 60 от ЗУО за рекултивацията му/й/им, за кандидатстване по процедурата с разписани ясни финансови отношения за подготовката и изпълнение на рекултивацията включително и за партньорство, ако е приложимо; 4. Споразумение за партньорство, ако е приложимо; 5. Решение на Общото събрание на РСУО по чл. 26, ал. 1, т. 11 от ЗУО, от което да е видно, че регионалното депо е собственост на кандидата/съсобствено на кандидата и партньора/ите; 6. Акт за общинска собственост на имота, върху който е разположено регионалното депо/клетка/клетки, предмет на рекултивация; 7. Консолидирана документация за доказване на климатична устойчивост; 8. Анализ на остойностяването. |
| Краен срок за подаване на проектни предложения | По процедурата се предвижда да се определят общо 3 срока за подаване на проектни предложения:  - До 15.04.2025 г. - за проекти за рекултивация на клетки/депа, които са изведени от експлоатация с решение/заповед на директор на РИОСВ, издадена не по-късно от 15.04.2025 г.;  - До 15.04.2026 г. - за проекти за рекултивация на клетки/депа, които са изведени от експлоатация с решение/заповед на директор на РИОСВ, издадена не по-късно от 15.04.2026 г.;   * До 15.04.2027 г. - за проекти за рекултивация на клетки/депа, които са изведени от експлоатация с решение/заповед на директор на РИОСВ, издадена не по-късно от 15.04.2027 г. |
| Други задължителни условия и изисквания | **Някои видове недопустими дейности, съответно разходи:**   * извършване на биологична рекултивация; * дейности/разходи, които не са свързани пряко с изпълнението на техническата рекултивация на регионалното депо/клетка/клетки на регионалното депо и са извън изискванията на Наредба № 6 от 2013 г. и ЗУТ; * рекултивация на общински депа за битови отпадъци, неотговарящи на нормативните изисквания и на депа за отпадъци, които не са битови; * третиране на отпадъци, в т.ч. депониране на терени извън определените по съответния ред за рекултивация, за предепониране на битови или други отпадъци, преместване на отпадъци в рамките на депото, допълнително уплътняване или други строителни дейности, които не са част от проекта за рекултивация и е трябвало да бъдат извършени преди преустановяване на експлоатацията на регионалното депо или на клетката/клетките от регионалното депо и др.; * рекултивация на терени извън определената площ в заповед или решение на директора на съответната РИОСВ за преустановяване експлоатацията на регионалното депо/клетката или клетките на регионалното депо от експлоатация или в одобрен проект; * проектиране / изграждане/ основен ремонт/ реконструкция на инфраструктура, която няма пряко отношение към рекултивацията, например довеждащ/отвеждащ път, водопровод, пречиствателни съоръжения, канализация, електропроводи, инсталации и съоръжения за оползотворяване на отделения газ и др.; * за СМР и за закупуване/доставка/монтаж (пускане в експлоатация) на оборудване/съоръжения, които не са част от одобрения за финансиране инвестиционен проект за техническа рекултивация; * устройствено планиране; * инвестиционно проектиране, с изключение на допуснатата актуализация при обоснована необходимост; * последваща поддръжка на рекултивираните терени и следексплоатационните грижи за площадката на депото по смисъла на т. 28 от § 1 от Допълнителните разпоредби на Наредба № 6 от 2013 г., както и извършването на същинския контрол и мониторинг; * извършване на стопанска дейност от общините или други лица по смисъла на *Закона за общинската собственост* върху площта за рекултивация, по време на изпълнение на проекта и в срока на дълготрайност на проектното предложение - 5 години от окончателното плащане към бенефициента по проекта; * изпълнението на дейности, за които вече е било предоставено финансиране със средства от Европейските фондове за споделено управление или чрез други инструменти на Европейския съюз, както и с други публични средства, различни от тези на бенефициента; * закупуване / придобиване / отчуждаване на застроени и незастроени земи и недвижими имоти; * ДДС върху недопустими дейности и възстановим ДДС съгласно чл. 8 от ПМС № 86/2023 г.   Кандидатът трябва да изпълни биологичната рекултивация в срок до 5 години от окончателното плащане по проекта. В случай че бенефициентът и партньорът не изпълнят посоченото задължение, те се задължават да върнат на Управляващия орган предоставената безвъзмездна финансова помощ по договора. |