**МЕТОДИКА И КРИТЕРИИ ЗА ОЦЕНКА НА ПРОЕКТНО ПРЕДЛОЖЕНИЕ**

ПО ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА БЕЗЪЗМЕЗДНА ФИНАНСОВА ПОМОЩ „РЕКУЛТИВАЦИЯ НА РЕГИОНАЛНИ ДЕПА / КЛЕТКИ НА РЕГИОНАЛНИ ДЕПА ЗА БИТОВИ ОТПАДЪЦИ - ВТОРА“

ПО ПРИОРИТЕТ „ОТПАДЪЦИ“ НА ПРОГРАМА „ОКОЛНА СРЕДА“ 2021-2027 г.

|  |  |  |  |
| --- | --- | --- | --- |
| **№** | **Критерий** | **ДА/НЕ/НП** | **Методика на оценка** |
| ***Административно съответствие и допустимост*** | | | |
| 1. | Кандидатът е допустим съгласно условията за кандидатстване. | ДА/НЕ | Извършва се проверка в секция „Данни за кандидата“ и секция „Прикачени документи“ от Формуляра за кандидатстване. В случай че кандидатът не удовлетворява изискванията на раздел „Допустими кандидати“ от условията за кандидатстване, проектното предложение се отхвърля.  Ако дадено проектно предложение е получило оценка „НЕ“ на този критерий, същото не се оценява за съответствие с всички останали критерии и се следва реда, разписан в раздел „Ред за оценяване на проектните предложения (ако е приложимо)“ от условията за кандидатстване. |
| 2. | Кандидатът е представил всички документи, които се изискват за целите на кандидатстването, като документите, за които е указано, са подписани и приложени във формата, посочен в условията за кандидатстване. | ДА/НЕ | Извършва се проверка в секция „Прикачени документи“ от Формуляра за кандидатстване за наличие на всички документи, изискуеми съгласно раздел „Списък на документите, които се подават на етап кандидатстване“ от условията за кандидатстване. В случай че се установи липса на някой от документите, оценителната комисия (ОК) изисква от кандидата същите да бъдат представени в разумен срок. |
| 3. | Проектното предложение е подадено от лицето с право да представлява кандидата или от оправомощено от него лице. | ДА/НЕ | Извършва се проверка за лицето, което е подписало проектното предложение. В случай, че проектното предложение не е подадено от лицето, което има право да представлява кандидата се проверява се дали в секция „Прикачени документи“ от Формуляра за кандидатстване е налична заповед за оправомощаване. |
| 4. | Партньорът е допустим съгласно условията за кандидатстване. | ДА/НЕ/НП | Извършва се проверка в секция „Данни за партньора“ и секция „Прикачени документи“ от Формуляра за кандидатстване. В случай че общината/общините партньор не са от същото РСУО като общината – кандидат, проектното предложение се отхвърля .  Извършва се проверка дали е прикачено подписано писмено споразумение за партньорство и дали е изготвено съгласно условията за кандидатстване. В случай че се установи несъответствие, ОК изисква представяне в разумен срок на ревизирано споразумение.  Ако дадено проектно предложение е получило оценка „НЕ“ на този критерий, същото не се оценява за съответствие с всички останали критерии и се следва реда, разписан в раздел „Ред за оценяване на проектните предложения (ако е приложимо)“ от условията за кандидатстване. |
| 5. | Исканата безвъзмездната финансова помощ не се предоставя за финансиране на разходи, които вече са финансирани със средства от ЕФСУ или чрез други фондове и инструменти на Европейския съюз, както и с други публични средства, различни от тези на бенефициента. | ДА/НЕ | Извършва се проверка на информацията, подадена от кандидата в поле Е-декларации във формуляра за кандидатстване или от приложените декларации. При необходимост се извършва служебна проверка за проектни предложения с подобен обхват, регистрирани от кандидата в ИСУН за програмни периоди 2007-2013 г., 2014-2020 г. и 2021–2027 г.  В случай че кандидатът е получил БФП по ОПОС 2007-2013 или ОПОС 2014-2020 ще се изиска обяснителна записка, относно възможното препокриване на вече финансирани дейности с тези, за които сега се кандидатства.  В случай че при проверката възникне съмнение за наличие на двойно финансиране, OK има право да изиска както писмени становища от компетентните ведомства. |
| 6. | В проектното предложение са заложени всички индикатори за изпълнение и резултат (показатели за краен продукт и резултат) съгласно условията за кандидатстване. | ДА/НЕ | Извършва се проверка за съответствие на информацията, подадена от кандидата в секция „Индикатори“ във Формуляра за кандидатстване и изискванията на раздел „Индикатори (показатели)“ от условията за кандидатстване. |
| 7. | Дейностите, за които се иска финансиране от програмата, са допустими и съответстват на изискванията съгласно условията за кандидатстване. | ДА/НЕ | Извършва се проверка за съответствие между дейностите, включени в проекта и посочени в секция „План за изпълнение/ Дейности по проекта“ от Формуляра за кандидатстване, и указанията на раздел „Дейности, допустими за финансиране“ от условията за кандидатстване.  Ако дадено проектно предложение е получило оценка „НЕ“ на този критерий, същото не се оценява за съответствие с всички останали критерии и се следва реда, разписан в раздел „Ред за оценяване на проектните предложения (ако е приложимо)“ от условията за кандидатстване. |
| 8. | Обявени са процедури за обществени поръчки за основните дейности по проекта, предвидени за изпълнение от външен изпълнител съгласно изискванията на условията за кандидатстване. | ДА/НЕ | Извършва се проверка на информацията, представена във Формуляра за кандидатстване, секция „План за изпълнение/ Дейности по проекта“ и секция „Прикачени документи“ и информацията, налична в ЦАИС ЕОП.  Основни дейности са всички без дейностите по организация и управление, видимост, прозрачност и комуникация и разработване на тръжни документи. |
| 9. | Срокът за изпълнение на проекта е съобразен с указанията в условията за кандидатстване. | ДА/НЕ | Извършва се проверка на информацията, представена във Формуляра за кандидатстване, секция „Основни данни“ и секция „План за изпълнение/ Дейности по проекта“ и указанията на раздел „Минимален и максимален срок за изпълнение на проекта (ако е приложимо)“ от условията за кандидатстване. |
| ***Оценка за качество*** | | | |
| 1. | Проектът допринася за постигането на целите на процедурата. | ДА/НЕ | Извършва се проверка за съответствие между информацията, представена от кандидата в ИСУН, Формуляра за кандидатстване, секция „Основни данни“ и секция „План за изпълнение/Дейности по проекта“ от условията за кандидатстване. |
| 2. | Предвидените дейности са ясно и последователно описани, обоснована е тяхната необходимост за постигане целите на проектното предложение и заложените индикатори за изпълнение и/или резултат (показатели за краен продукт и/или резултат) съгласно условията за кандидатстване. | ДА/НЕ | Извършва се проверка на информацията, подадена в секция „План за изпълнение / Дейности по проекта“ на Формуляра за кандидатстване и нейното съответствие с условията на раздели „Цели на предоставяната безвъзмездна финансова помощ по процедурата и очаквани резултати“ и „Индикатори (показатели)“ от условията за кандидатстване.  Извършва се и допълнителна проверка в ИСУН дали описаното във формуляра за кандидатстване съответства на подкрепящите документи в секция „Прикачени документи“. |
| 3. | Проектното предложение отговаря на изискванията за климатична устойчивост съгласно условията за кандидатстване по процедурата. | ДА/НЕ | Извършва се проверка в секция „Прикачени документи“ във Формуляра за кандидатстване на представената „Консолидирана документация за доказване на климатична устойчивост“ чрез попълване на „Контролен лист за извършване на проверка относно климатична устойчивост на постъпилите проектни предложения“, Приложение към условията за кандидатстване. |
| 4. | Графикът за изпълнение на дейностите е съобразен с тяхната технологична последователност и с времето, необходимо за тяхното изпълнение. | ДА/НЕ | Извършва се проверка за съответствието на графика на дейностите от секция „План за изпълнение/Дейности по проекта“ във Формуляра за кандидатстване съобразно техническите особености и последователност на предвидените за възлагане в тази секция дейности. |
| 5. | Представените инвестиционни проекти предвиждат изпълнение на дейности по рекултивация (строително-монтажни работи) на регионалното депо/клетка/ клетки от регионалното депо съгласно приложимата нормативна уредба. | ДА/НЕ | Извършва се проверка в секция „Прикачени документи“ във Формуляра за кандидатстване на представените инвестиционни проекти и предвижданите в тях дейности по рекултивация (строително-монтажни работи) на регионалното депо/клетка/ клетки от регионалното депо и съотвествието им с приложимата нормативна уредба. |
| 6. | Бюджетът на проектното предложение е попълнен съгласно изискванията и указанията, посочени в условията за кандидатстване. | ДА/НЕ | Извършва се проверка за съответствието на бюджета, попълнен в секция „Бюджет“ във Формуляра за кандидатстване и изискванията на раздел „Категории разходи, допустими за финансиране“ и приложенията на условията за кандидатстване. |
| 7. | Стойността на отделните дейности е определена въз основа на анализ на остойностяването, съгласно изискванията на условията за кандидатстване. | ДА/НЕ | Извършва се проверка за съответствие на стойностите в секция „План за изпълнение/ Дейности по проекта“ във Формуляра за кандидатстване и представения в секция „Прикачени документи“ анализ на остойностяването, както и дали анализът на остойностяването е изготвен съгласно указанията на раздел „Дейности, допустими за финансиране“ на условията за кандидатстване.  В случай на съмнение относно обосноваността на разходите по проекта, ОК може да изиска информация от конкретния бенефициент за лицата, издали документите/ офертите, в следствие на които е направено остойностяването по дейности и да направи допълнителни проверки по отношение на остойностяването на базата на минимум два източника на информация за удостоверяване на стойността за извършване на конкретната дейност. |
| 8. | Исканото финансиране (безвъзмездна финансова помощ) се отнася само за допустими разходи и е в границите, указани в условията за кандидатстване. | ДА/НЕ | Извършва се проверка за съответствието на попълнените разходи в секция „Бюджет“, стойностите на отделните дейности в секция „План за изпълнение/ Дейности по проекта“ във Формуляра за кандидатстване и изискванията на раздел „Категории разходи, допустими за финансиране“ от условията за кандидатстване. |