|  |  |
| --- | --- |
| **ОБЩА ИНФОРМАЦИЯ ЗА ПРОЦЕДУРА ЧРЕЗ ПОДБОР „РАЗРАБОТВАНЕ/АКТУАЛИЗИРАНЕ НА ПЛАНОВЕ ЗА УПРАВЛЕНИЕ НА ЗАЩИТЕНИ ТЕРИТОРИИ“ ПО ПРИОРИТЕТ 3 „БИОЛОГИЧНО РАЗНООБРАЗИЕ“ НА ПРОГРАМА „ОКОЛНА СРЕДА“ 2021-2027 г.** | |
| Приоритет | Приоритет 3 “Биологично разнообразие” |
| Специфична цел на приоритета | RSO 2.7. Подобряване на защитата и опазването на природата, биологичното разнообразие и екологосъобразната инфраструктура, включително в градските райони, и намаляване на всички форми на замърсяване. |
| Наименование на процедурата | Разработване/актуализиране на планове за управление на защитени територии. |
| Вид на процедурата | Процедура чрез подбор. |
| Териториален обхват | Проектите по процедурата ще бъдат изпълнявани в Република България. |
| Цели и обхват на процедурата | Да се подкрепи изпълнението на ангажиментите по ЗЗТ и постигането на Национална цел 2 от проекта на Стратегия за биологичното разнообразие в Република България чрез разработване/ актуализиране на Планове за управление на защитени територии.  *Национална цел 2 съответства на трите основни ангажимента за опазване на природата от Стратегията на ЕС, а именно:*  *1. Да се предостави защита, при ефективен режим на управление, на най-малко 30% от сухоземната територията (пропорционално на горите) и на 30% от морските територии, и да се осигури интегриране на екологичните коридори в рамките на ефективно действаща трансевропейска мрежа за защита на природата;*  *2. Да се предостави строга защита на най-малко 10% от горите (10% от всички гори, не само на тези, разположени в натура 2000 мрежата), включително защита на всички останали първични гори (гори във фаза на старост);*  *3. Да се осигури ефективно управление на всички територии, обект на защита, като се определят ясни природозащитни цели и мерки и се извършва подходящ мониторинг.*  По процедурата е допустимо разработване/актуализиране на планове за управление на природни паркове „Врачански Балкан“, „Златни пясъци“, „Шуменско плато“, „Рилски манастир“, „Странджа“ и „Сините камъни“ и резервати: Р „Камчия“, Р „Кастраклий“, Р „Казаните“, Р „Сосковчето“, Р „Калиакра“,Р „Църна река“, ПР “Острица”, ПР “Габра”, ПР “Балтата”, ПР “Момчиловски дол”, ПР “Шабаница”, ПР “Тъмната гора”, ПР “Конски дол”, ПР „Патлейна“, ПР „Дервиша“, ПР „Момин град“, ПР „Вълчи проход“, ПР „Киров дол“,ПР „Върбов дол“, ПР „Хайдушки чукар“, ПР „Амзово“ и ПР „Калфата“. |
| Очаквани резултати от процедурата | Разработени/ актуализирани и приети планове за управление на природни паркове: Врачански Балкан, Златни пясъци, Шуменско плато, Рилски манастир, Странджа и Сините камъни, и резервати: Р „Камчия“, Р „Кастраклий“, Р „Казаните“, Р „Сосковчето“, Р „Калиакра“,Р „Църна река“,ПР “Острица”, ПР “Габра”, ПР “Балтата”, ПР “Момчиловски дол”, ПР “Шабаница”, ПР “Тъмната гора”, ПР “Конски дол”, ПР „Патлейна“,ПР „Дервиша“, ПР „Момин град“,ПР „Вълчи проход“,ПР „Киров дол“,ПР „Върбов дол“, ПР „Хайдушки чукар“ , ПР „Амзово“ и ПР „Калфата“. |
| Индикатори (показатели) за резултат и за краен продукт | Индикатори за резултат, специфични за процедурата:  **Разработени/ актуализирани и приети от ВЕЕС планове за управление на природни паркове с отразени бележки.**   * Целева стойност за по-слабо развитите региони – бр;   *Като базова стойност кандидатът посочва „0“, а като целева – бр. на плановете за управление, които ще бъдат разработени/ актуализирани в рамките на проекта. Предвид ограничението за включване на само един план в един проект, кандидатите следва да заложат целева стойност 1 бр.*  **Разработени/ актуализирани и утвърдени от министъра на околната среда и водите планове за управление на резервати и поддържани резервати**   * Целева стойност за региона в преход – бр; * Целева стойност за по-слабо развитите региони – бр;   *Като базова стойност кандидатът посочва „0“, а като целева – бр. на плановете за управление, които ще бъдат разработени/ актуализирани в рамките на проекта. Предвид ограничението за включване на само един план в един проект, кандидатите следва да заложат целева стойност 1 бр.*  Индикатор за краен продукт (програмен показател):  **Инвестиции за подкрепа на мерки извън Натура 2000 – евро.**   * Целева стойност за региона в преход – евро; * Целева стойност за по-слабо развитите региони – евро;   *Като базова стойност кандидатът посочва „0“, а като целева – размера на предоставяната БФП по програмата в евро.* |
| Дата на обявяване на процедурата | 1 юли 2024 г. |
| Бюджет на процедурата | Общ бюджет по процедурата – 14 000 000 лв.  Ограничение за ЮЗР – до 2 050 000 лв., от които до 550 000 лв. за разработване на планове за управление на природни паркове и до 1 500 000 за разработване на планове за управление на резервати. |
| Минимален и максимален размер на БФП за проект | По процедурата няма определен минимален размер на БФП за проектното предложение.  Максималният размер на БФП за отделен проект се определя от целевия обект, за който ще бъде разработен план за управление.  За всеки от целевите резервати (22 бр.) максималният размер на БФП за отделен проект е 400 000 лв.  За всеки от целевите природни паркове максималният размер на БФП за отделен проект е както следва:  За ПУ на Природен парк „Врачански Балкан“ - 950 000 лв.  За ПУ на Природен парк „Златни пясъци“ - 300 000 лв.  За ПУ на Природен парк „Шуменско плато“ - 450 000 лв.  За ПУ на Природен парк „Рилски манастир“ - 550 000 лв.  За ПУ на Природен парк „Странджа“ - 2 100 000 лв.  За ПУ на Природен парк „Сините камъни“ - 1 250 000 лв. |
| Съфинансиране от страна на бенефициента | По процедурата могат да се предоставят до 100% от максималния размер на допустимите разходи.  Допустимо е съ-финансиране от страна на бенефициента, като няма ограничение на неговия дял. |
| Допустими бенефициенти по процедурата | Дирекции на природни паркове, регионални инспекции по околна среда и водите, областни управители, общини и юридически лица с нестопанска цел. |
| Допустими партньори по процедурата | Дирекции на природни паркове, регионални инспекции по околна среда и водите, областни управители, общини и юридически лица с нестопанска цел. |
| Допустими дейности по процедурата | - Анализ на налични данни и информация;  - Теренни проучвания;  - Провеждане на срещи, обществени обсъждания и други форми на включване на заинтересовани страни;  - Разработване/актуализиране на План за управление.  - Организация и управление, комуникация и видимост, подготовка на документация за възлагане на обществени поръчки |
| Индикативни допустими разходи по процедурата | - Разходи за услуги;  - Разходи за персонал;  - Разходи за такси;  - Разходи за материали;  - Разходи за провеждане и участие в мероприятия;  - Непреки разходи – в т.ч. разходи за организация и управление, разходи за информация и комуникация на проекта, разходи за разработване на тръжни документи. |
| Други изисквания | Всички планове за управление по процедурата следва да бъдат разработени съгласно утвърдените от министъра на околната среда и водите задания (приложение към Условията за кандидатстване по процедурата).  Успешното приключване на проекта е обвързано с приемането на разработените планове за управление на природни паркове от Висшия екологичен експертен съвет и отразяването на получените бележки, което се удостоверява със становище на компетентната дирекция „Национална служба за защита на природата“ в МОСВ. Плановете за управление на резерватите и поддържаните резервати не се разглеждат и приемат от ВЕЕС, поради което за тях успешното приключване на поректа е обвързано с издаването на заповед на МОСВ за утвърждаване на плана. |
| Максимален срок за изпълнение на проекта | 36 месеца |
| Начин на подаване на проектните предложения | Попълване на уеб базиран формуляр за кандидатстване и подаването му с електронен подпис чрез системата ИСУН 2020. |
| Краен срок за подаване на проектнo предложениe | До 4 месеца от датата на публикуване на обявата. |